Diari Oficial de la Generalitat Valenciana


Sumari del DOGV 8178, del 27-11-2017 (2017/10950)

Informació pública del Protectorat de Fundacions de la Generalitat sobre extracte de diverses resolucions del secretari autonòmic de Justícia, Administració Pública, Reformes Democràtiques i Llibertats Públiques, relatives a la primera inscripció, en el Registre de Fundacions de la Comunitat Valenciana, de les entitats Fundació Grupo Peronda de la Comunitat Valenciana, Fundació de la Comunitat Valenciana SCITO i Fundació Dénia Ciutat Creativa de la Gastronomia de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8178

Data del DOGV
:   27-11-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/10264


Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Anunci

Informació pública del Protectorat de Fundacions de la Generalitat sobre extracte de diverses resolucions del secretari autonòmic de Justícia, Administració Pública, Reformes Democràtiques i Llibertats Públiques, relatives a la primera inscripció, en el Registre de Fundacions de la Comunitat Valenciana, de les entitats Fundació Grupo Peronda de la Comunitat Valenciana, Fundació de la Comunitat Valenciana SCITO i Fundació Dénia Ciutat Creativa de la Gastronomia de la Comunitat Valenciana. [2017/10581]  
  
  
La Secretaria Autonòmica de Justícia, Administració Pública, Reformes Democràtiques i Llibertats Públiques ha dictat les resolucions següents:  
- Resolució de data 22 de juny de 2017, del secretari autonòmic de Justícia, Administració Pública, Reformes Democràtiques i Llibertats Públiques, de la Conselleria de Justícia, Administració Pública, Reformes Democràtiques i Llibertats Públiques, per la qual es va acordar inscriure en el Registre de Fundacions de la Comunitat Valenciana l'entitat denominada Fundació Grupo Peronda de la Comunitat Valenciana, amb el número 118C, i classificar-la amb caràcter de promoció de l'acció social, davall la tutela del Protectorat que exerceix la Generalitat. La seua adreça radicarà a l'avinguda Manuel Escobedo, número 26, Onda 12472 (Castelló).  
Fins i activitats:  
La Fundació persegueix els fins següents:  
1r. Fomentar la promoció humana, social, educativa i econòmica dels treballadors i els seus familiars, del grup d'empreses Peronda Cerámica, SA.  
Dins d'aquest fi general, la Fundació persegueix com a fins correctes i immediats, encara que no limitadors i merament enunciatius, els següents:  
a) La concessió i adjudicació de beques i ajudes d'estudi en general i a tots els nivells educatius.  
b) Foment de la formació professional i la millora de la seguretat i la salut en el treball, així com la millora de les condicions de treball dels treballadors.  
c) Ajudes a la conciliació de la vida familiar i laboral.  
d) Ajudes per a l'accés al primer habitatge.  
e) Cobertura amb caràcter excepcional de despeses mèdiques o quirúrgiques no cobertes per la Seguretat Social, així com ajudes para l'assistència sanitària dels treballadors i els seus familiars.  
f) Foment i suport a menjadors, cantines i economat social dins de l'empresa.  
g) Concessió d'ajudes extraordinàries i puntuals per al cas de matrimoni, naixement de fills, viudetat, orfandat o qualsevol altre motiu que es considere adequat.  
h) Promoció d'activitats culturals i artístiques, esportives i de cultura física.  
i) Qualssevol altres que es consideren d'interès per al desenvolupament humà, social, educatiu i econòmic dels treballadors i familiars del grup d'empreses Peronda Cerámica, SA.  
2n. La promoció de la cultura i de les arts creatives.  
Dins d'aquest fi general, la Fundació persegueix com a fins concrets i immediats, encara que no limitadors i merament enunciatius, els següents:  
a) Organització d'activitats o desenvolupament de projectes culturals, d'arts plàstiques, escèniques, arquitectura, disseny, audiovisuals etc.  
b) Promoció i ajuda als artistes, especialment els novells, per al desenvolupament dels seus projectes artístics o la seua formació.  
3r. El foment, promoció i suport a la investigació científica i noves tecnologies dins del sector empresarial, així com a la cultura emprenedora empresarial.  
Dins d'aquest fi general, la Fundació persegueix com a fins concrets i immediats, encara que no limitadors i merament enunciatius, els següents:  
a) Desenvolupament d'investigació, tecnologia i innovació en àrees que promoguen l'emprenedoria empresarial.  
b) Propiciar la generació i maduració d'iniciatives empresarials, principalment de joves emprenedors de la Comunitat Valenciana.  
  
4t. Foment de l'acció social i caritativa per a les persones més necessitades de la nostra societat. En especial la col·laboració amb entitats que atenen necessitats físiques, intel·lectuals i morals, per exemple, dedicades a l'atenció de xiquets, joves, dones, persones amb discapacitat, ancians, malalts, etc. per mitjà de qualsevol formes, entre altres la concessió d'ajudes materials en metàl·lic o en espècie.  
Per al millor compliment dels seus fins, la Fundació pot realitzar entre altres, les activitats següents:  
a) Premis i esdeveniments artístics, literaris o culturals per a la promoció, principalment, de joves creadors i artistes.  
b) Convocatòries de beques i ajudes a l'estudi.  
c) Organització d'esdeveniments i premis que fomenten la cultura emprenedora i la innovació empresarial, així com ajudes a projectes d'emprenedors.  
d) Realitzar totes aquelles tasques subordinades o accessòries per al desenvolupament dels fins principals.  
e) Exercir les activitats econòmiques precises per al compliment dels seus fins.  
f) I, de manera genèrica, dur a terme quantes actuacions siguen conduents al millor èxit dels seus fins.  
Beneficiaris:  
Seran potencials beneficiaris de la Fundació, els treballadors i familiars del grup d'empreses Peronda Cerámicas, SA, sense perjuí que per a la resta de fins de promoció de la cultura, arts, investigació, socials i caritatives siguen persones físiques i institucions sense ànim de lucre, preferentment, de la Comunitat Valenciana, que a juí del Patronat en siguen mereixedores.  
La Fundació, atorgarà amb criteris d'objectivitat, d'imparcialitat i no-discriminació als seus beneficiaris, a les persones o entitats que reunint les condicions adés expressades, estime el Patronat que en són legítims creditors, d'acords amb les bases, normes o regles que s'establisca a l'efecte.  
Ningú no podrà al·legar enfront de la Fundació, dret preferent a gaudir dels seus beneficis ni imposar la seua atribució a persona o entitat determinada.»  
- Resolució de data 12 de juliol de 2017, del secretari autonòmic de Justícia, Administració Pública, Reformes Democràtiques i Llibertats Públiques, de la Conselleria de Justícia, Administració Pública, Reformes Democràtiques i Llibertats Públiques, per la qual es va acordar inscriure en el Registre de Fundacions de la Comunitat Valenciana, l'entitat denominada Fundació de la Comunitat Valenciana Scito, amb el número 607V, i classificar-la amb caràcter cívic, davall la tutela del Protectorat que exerceix la Generalitat. La seua adreça radicarà en el passatge Àngels i Federic, 5-12a, València 46574.  
Fins i activitats:  
La Fundació persegueix els fins següents:  
a) La promoció, el desenvolupament i el suport a iniciatives de naturalesa social, cultural, científica, tecnològica, educativa, ambiental, esportiva, orientades a l'estudi, l'avanç, la conservació i la divulgació del patrimoni cultural, científic i tecnològic.  
b) Contribuir a la difusió nacional o internacional de la investigació científica, docent i cultural en qualsevol dels seus possibles camps i branques.  
Per al millor compliment dels seus fins, la Fundació pot realitzar, entre altres, les activitats següents:  
a) El intercanvi d'informació. Proporcionar un fòrum adequat per a l'intercanvi d'informació i experiències relacionades amb la ciència i la tecnologia.  
b) Suport i organització d'esdeveniments. Promoure reunions, congressos i activitats de formació on científics, l'entorn de la indústria i l'alumnat en general, puguen compartir coneixements i informació.  
  
c) Prestar serveis dirigits a l'assistència tècnica i assessorament de qualsevol índole o naturalesa a tercers.  
d) Formació i assessorament. Suport a la formació i a l'assessorament de la comunitat d'investigadors, els estudiants de tots els nivells, el públic en general i els responsables polítics, sobre els beneficis de la ciència.  
e) Promoure la innovació. Contribuir a l'elaboració i difusió d'enfocaments innovadors.  
f) Produir i editar qualsevol classe de material bibliogràfic, didàctic o d'investigació científica i la seua distribució per mitjans propi o aliens, a nivell nacional i internacional.  
g) Publicació, edició i distribució de publicacions de contingut docent, científic o de qualsevol altra naturalesa.  
h) Fabricació, venda o distribució de marxandatge o objectes promocionals a través dels seus propis mitjans o per tercers.  
i) Exercir les activitats econòmiques precises per al compliment de les fins de la Fundació. Per a l'exercici de qualsevol de les activitats descrites en aquest precepte, la Fundació podrà gestionar els mitjans personals, materials i econòmics per si o a través de tercers, subcontractant qualsevol activitat relacionada amb les descrites que tinga per convenient.  
j) En general, quantes activitats lícites i legalment permeses s'enquadren en l'esperit d'aquests Estatuts i, encara no estant-hi explícites, constituïsquen el seu pressupost, complement o conseqüència.  
  
  
Beneficiaris:  
L'actuació de la Fundació haurà de beneficiar col·lectivitats genèriques de persones.  
Sempre que siga necessària la delimitació dels beneficiaris, en casos com ara l'atorgament de beques o el finançament de projectes, la Fundació atendrà de manera principal aquelles persones que formen part del sector de la població que puga ser atès d'acord amb els objectius fundacionals, sempre d'acord amb els criteris generals d'imparcialitat i no-discriminació i els particulars de mèrit i capacitat, sense perjuí que també puga considerar la pluralitat territorial, les situacions personals de necessitat dels beneficiaris, ordre de petició i altres d'anàlegs. El Patronat podrà comptar amb els requisits específics de cada convocatòria i la composició, si és el cas, de l'òrgan de selecció, els seus criteris d'actuació, els requisits i els mitjans a valorar.  
  
Ningú no podrà al·legar ni individualment ni col·lectivament davant la Fundació o el seu Patronat, cap dret al gaudi dels seus beneficis abans que foren concedits, ni imposar-ne l'atribució a persones determinades.  
  
- Resolució de data 15 de setembre de 2017, del secretari autonòmic de Justícia, Administració Pública, Reformes Democràtiques i Llibertats Públiques, de la Conselleria de Justícia, Administració Pública, Reformes Democràtiques i Llibertats Públiques, per la qual es va acordar inscriure en el Registre de Fundacions de la Comunitat Valenciana l'entitat denominada Fundació Dénia Ciutat Creativa de la Gastronomia de la Comunitat Valenciana, amb el número 228A, i classificar-la amb el caràcter de Turisme, davall la tutela del Protectorat que exerceix la Generalitat. La seua adreça radicarà a Dénia 03216 (Alacant), carrer de la Mar, 32.  
Fins i activitats:  
La Fundació Dénia Ciutat Creativa de la Gastronomia de la Comunitat Valenciana té com a finalitat principal la difusió, promoció i foment d'activitats culturals i socials.  
A aquests efectes, i amb caràcter merament enunciatiu i no limitador, s'entenen que tenen cabuda dins dels fins fundacionals, els que s'indiquen a continuació:  
- Contribuir a l'enfortiment de la col·laboració publicoprivada per mitjà de la col·laboració privada en l'exercici d'activitats dels projectes inclosos en el Pla d'acció de la ciutat creativa de la gastronomia.  
  
- Promoure les accions a nivell local i comarcal d'enfortiment i conscienciació social dels beneficis de Dénia, Ciutat Creativa de la UNESCO, per mitjà del desenvolupament d'un pla de comunicació.  
- Fomentar el programa Xarxa Local Food Ecosystem, que proposa compartir amb la xarxa els coneixements i experiències, basant-se en el nostre model d'alimentació local, sostenible i respectuós amb el medi ambient.  
- Fomentar les activitats per a l'atracció d'inversions d'empreses del sector gastronòmic i/o agroalimentari per mitjà de la creació d'una xarxa d'assessorament.  
- Promoure el coneixement, la investigació i la innovació en l'àmbit de la gastronomia desenvolupant projectes de joves en edat escolar, ja siga per mitjà de programes educatius, creació de beques o de programes d'intercanvi.  
- La promoció, desenvolupament i obtenció de recursos financers aliens, com ara donatius, ajudes, subvencions i aportacions, etc. que permeten el desplegament i compliment dels fins fundacionals. L'explotació de tots els seus actius per a aplicar els rendiments que s'obtinguen al millor compliment de les activitats relacionades amb els fins fundacionals.  
- Qualssevol altres que puguen ser conduents a la realització de les finalitats pròpies de la Fundació.  
Beneficiaris:  
1. Podran ser beneficiaris de prestacions de la Fundació totes aquelles persones físiques o jurídiques que a juí del Patronat siguen mereixedores de rebre'n.  
El Patronat gaudirà de llibertat per a l'aplicació dels recursos als fins fundacionals, en funció dels resultats del patrimoni, dins dels límits ordenats per la llei, de conformitat amb els pressupostos i programes d'actuació anual o plurianual.  
2. Ningú no podrà al·legar, ni individualment ni col·lectivament, davant la Fundació o el seu Patronat, cap dret al gaudi dels seus beneficis, abans que siguen concedits, ni imposar-ne l'atribució a persones determinades.  
La Fundació, dins dels seus fins d'interès general, haurà d'actuar amb criteris d'objectivitat i d'imparcialitat en la selecció de beneficiaris sense que puga produir-se cap discriminació. En aquest sentit, podran ser beneficiaris totes aquelles persones jurídiques o físiques que s'han designat en el present article.  
Cosa que es fa pública en compliment del que disposa l'article 29.h de la Llei 8/1998, de 9 de desembre, de la Generalitat Valenciana, de fundacions de la Comunitat Valenciana, modificada per la Llei 9/2008, de 3 de juliol de 2008, que estableix com a funció específica del Protectorat «donar publicitat a l'existència i activitats de les fundacions», així com per apreciar-se la concurrència d'interès públic en el seu general coneixement.  
  
València, 14 de novembre de 2017.- El secretari autonòmic de Justícia, Administració Pública, Reformes Democràtiques i Llibertats Públiques, p. d. (R 07.08.2015; DOGV 7591, 12.08.2015): Ferran Puchades Vila.